laion/Wikipedia-Exotic huggingface dataset:
אלברטו סנטוס דימון

אלברטו סנטוס דימון (פורטוגזית: Alberto Santos Dumont‏; 20 ביולי 1873 - 23 ביולי 1932) היה מהנדס (על אף שלא היה בעל השכלה אקדמית רשמית בתחום זה) וחלוץ תעופה ברזילאי חשוב. למרות שגדל ונפטר בברזיל, תרומותיו לתעופה נעשו בזמן שהותו בצרפת. סנטוס דימון נולד בעיר פלמאירה, הקרויה כיום סנטוס דימון במדינת מינאס ז'ראיס שבברזיל. אביו היה המהנדס בעבודות בניית מסילת רכבת פדרו השני המקשרת בין ריו דה ז'ניירו לבין מינאס ז'ראיס. בתום עבודת בניית המסילה, רכש אביו מטע קפה בסאו פאולו. בזכות הידע ההנדסי והשקעה בציוד חדיש הפך את המטע לאחד המרשימים ביותר ולמכניס רווחים גדולים מאוד. במשפחות האמידות של אותה התקופה התבסס חינוך הילדים על שיעורים פרטיים. אביו, שנולד בצרפת הביא מורות מצרפת ללמדו. גם המשפחה, בעיקר אחותו הייתה משתתפת בהענקת ההשכלה. מאוחר יותר למד בבתי-ספר באזורים גדולים יותר וגם בבתי-ספר יוקרתיים במינאס ז'ראיס. ב-1890 מכר אביו את המטע אחרי תאונה שהותירה אותו משותק. ב-1891 נסע לצרפת יחד עם אביו, שם למד בהדרכה פרטית פיזיקה, כימיה, מכניקה וחשמל. סנטוס דימון תכנן, בנה והטיס את ספינת האוויר המעשית הראשונה שניתן היה לנווטה. בכך הפך לאדם הראשון שהצליח לבצע טיסה נשלטת שגרתית. "כיבוש" זה של האוויר, וזכייתו בפרס Deutsch de la Meurthe ב-19 באוקטובר 1901 עבור טיסה סביב מגדל אייפל, הפכוהו לאדם מפורסם ביותר בתחילת המאה ה-20. בנוסף להישגיו החלוציים בספינות אוויר, הטיס סנטוס דימון את הטיסה הפומבית והמתועדת הראשונה במטוס באירופה, בפריז ב-23 באוקטובר 1906. בטיסה זו הוא טס למרחק של כ-60 מטרים בגובה של 2 - 3 מטרים. המטוס בו טס, 14 Bis, שכונה "ציפור טרף" (בצרפתית: Oiseau de proie), נחשב לראשון שהמריא, טס ונחת בכוחות עצמו, ללא שימוש בקלע, רוחות, מסילת שילוח או כל עזרה חיצונית אחרת. כחודש לאחר מכן חזר על הישגו זה בטיסה למרחק של 220 מטרים בגובה של כ-6 מטרים. כתוצאה מכך חלקים בקהילה המדעית והאווירונאוטית, בעיקר בברזיל ארץ מוצאו, מחשיבים את סנטוס דימון ל"אבי התעופה" ולממציא המטוס. ב-1914, כאשר נכבש צפון צרפת בידי הכוחות הגרמניים במלחמת העולם הראשונה, נכלא סנטוס דימון באשמת ריגול, דבר שהתברר כלא נכון. ב-1915 חלה הידרדרות במצבו הבריאותי וסנטוס דימון שב לברזיל. ב-1926 פנה לחבר הלאומים בבקשה למנוע את השימוש של מטוסים ככלי מלחמה. מצבו הבריאותי החמיר, הוא חזר לצרפת והתאשפז בשווייץ ובצרפת. בשנת 1931 חזר לברזיל, נבחר כחבר באקדמיה הברזילאית לשפה וספרות (שנוסדה לפי המודל של האקדמיה הצרפתית). ב-1932 הביע התנגדות לשלטון ז'טוליו ורגאס ואת רצונו שלא תהיה מלחמה בין הברזילאים. המהפכה החוקתית בברזיל השפיע לרעה על מצב רוחו הדיכאוני בו היה שרוי במרוצת השנים האחרונות, וב-23 ביולי אותה השנה שם קץ לחייו. סנטוס דימון לא התחתן מעולם ולא היו לו ילדים. כלי טיס האחים רייט מדיה וקבצים בנושא אלברטו סנטוס דימון בוויקישיתוף אלברטו סנטוס דימון, באתר "Find a Grave" (באנגלית) אלברטו סנטוס דימון, באתר אנציקלופדיה בריטניקה (באנגלית) כתבי אלברטו סנטוס דימון בפרויקט גוטנברג (באנגלית)
אדן חלון

אדן חלון הוא המבנה האופקי או המשטח בתחתית החלון. אדני חלון משמשים לתמיכה מבנית ולהחזקת החלון במקומו. החלק החיצוני של אדן החלון מספק מנגנון לניקוז (אנ') מי גשמים הרחק מהקיר בפתח החלון. לכן, אדני החלונות בדרך כלל נוטים מעט כלפי מטה הרחק מהחלון ומהקיר, ולעיתים קרובות משתרעים על פני הפן החיצוני של הקיר, כך שהמים יטפטפו ולא ינזלו במורד הקיר. אדני חלונות מסוימים עשויים מאבן טבעית, אבן יצוקה (אנ'), בטון, אריחים או חומרים אחרים שאינם נקבוביים כדי להגביר עוד יותר את עמידותם למים. ייתכן שלחלונות אין אדן מבני או שהסף אינו עמיד מספיק בפני מזג האוויר. במקרים אלה, משתמשים ברצועה של חומר עמיד למים ועמיד בפני מזג אוויר (פלדה, ויניל, PVC) הנקראת אגן אדן כדי להגן על הקיר ולהשיל את המים. בדומה לאדן, אגן אדן לרוב יהיה נוטה ויבלוט ממישור הקיר. אדן חלון במובן הכללי ביותר הוא אלמנט מבני אופקי מתחת לפתח חלון או יחידת חלון בבניית בנייה או מבנה מסגרת ונחשב כחלק ממסגרת החלון. החלק התחתון של מסגרת חלון יושב על גבי אדן החלון של פתח הקיר. אדן חלון עשוי להשתרע על כל רוחב הקיר מבפנים אל חוץ, כפי שקורה לעיתים קרובות בבנייה בסיסית של בנייה, מה שהופך אותו לגלוי הן בחלקו הפנימי והן בחלקו החיצוני של המבנה. במקרה כזה אדן החלון החיצוני ואדן החלון הפנימי יהיו שני צדדים של אותו אלמנט מבני. לעומת זאת, אדן חלון עשוי להשתרע רק ממבנה הקיר הפנימי כלפי חוץ ולא להיראות מבפנים המבנה. במקרה זה, סביר להניח שלחלון יש פיסת קישוט פנימית דמוית מדף - לעיתים קרובות עשויה עץ, אריחים או אבן - אשר נבדלת מאדן החלון החיצוני. המונח הטכני המשמש נגרים, יצרני חלונות ואנשי מקצוע אחרים לעבודת קישוט זו הוא שרפרף חלון, אך הוא מכונה גם אדן חלון. בבנייני מגורים, יש אנשים שמשתמשים בסוג אחרון זה של אדן חלון פנימי או שרפרף לאחסון עציצי בית, ספרים או פריטים אישיים קטנים אחרים. חלון#מרכיבי החלון מדיה וקבצים בנושא אדן חלון בוויקישיתוף Sturgis, Russell (1901). A Dictionary of Architecture and Building: Biographical, Historical, and Descriptive. Vol. 3. New York: The Macmillan Co.
אני מייקי

אני מייקי הוא ספר לילדים ונוער מאת הסופרת גליה עוז. הספר יצא בהוצאת כתר בשנת 2017. הספר הוא ספר המשך לספרה הקודם של עוז, "שקשוקה". בשנת 2018 זכה הספר בפרס דבורה עומר. העלילה מתמקדת בחייו הפרטים של מייקי, ובה מתואר איך מתמודד ילד עם בעיות, קשיים חברתיים ודיסלקסיה בעוד שהחברה הכי טובה שלו, קשת, ממשיכה לעזור לו בכל מצב. מייקי — ילד אשר סובל מבעיות, קשיים חברתיים ודיסלקסיה. חברה הטוב של קשת. קשת — חברתו הטובה של מייקי. נכדתה של המנהלת והילדה הכי חכמה בכיתה. סנופ — כלבה של קשת. זוכי פרס דבורה עומר לשנת 2018, בדף פייסבוק של "הפנקס", 30 בדצמבר 2018 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
עדה פראדהמן

עדה פראדהמן (במלאיאלאם: അടപ്രഥമൻ; באנגלית: Ada Pradhaman) הוא קינוח מתוק, הנפוץ באזור קרלה, הודו. הקינוח מורכב מאורז או אטריות אורז, ג'אגרי, צימוקים, הל, ואגוזים, שאותם מערבבים ומבשלים בחלב או בחלב קוקוס. נהוג להגיש את הקינוח כשהוא חם ובעיקר בתקופה של פסטיבל אונאם. מדיה וקבצים בנושא עדה פראדהמן בוויקישיתוף מתכון להכנת עדה פראדהמן, באתר Rakskitchen Sanjeev Dak Kapoor, Dakshin Delights, Popular Prakashan, 2009, ISBN 978-81-7991-400-7. (באנגלית) "How to prepare the mainstay of classic ada pradhaman fresh from the kitchen". The Hindu (בIndian English). 2020-08-28. ISSN 0971-751X. נבדק ב-2023-07-15. Ada Pradhaman Recipe by Sudhir Nair - Courtyard Bengaluru - Outer Ring Road, NDTV Food (באנגלית)
אפקט ההוצאה האבודה

אפקט ההוצאה האבודה הנקרא גם אפקט העלות השקועה, הסלמה של מחויבות או אפקט הקונקורד הוא הטיה קוגניטיבית הגורמת למקבלי החלטות להמשיך להשקיע במשימה או בפרויקט שהושקעו בו הרבה משאבים, ללא תוצאות המצדיקות את המשך ההשקעה. בלא מעט מקרים, ההחלטה הנכונה היא לוותר על ההשקעה ולהפסיק להשקיע. האפקט נקרא גם אפקט הקונקורד על שם מטוס הקונקורד שעלה סכומי כסף גבוהים מאוד, אבל בגלל המחויבות להשקעה הראשונית, המשיכו לייצר אותו וגם להטיס אותו, עד שלבסוף קורקע. הוצאה שכבר בוצעה ולא ניתנת להחזר נקראת עלות שקועה. העובדה שיש עלות שקועה לא בהכרח מחייבת המשך השקעה נוספת. מקבלי החלטות נוטים לקבל החלטה להמשיך להשקיע משום שכבר הושקעו הרבה משאבים ולא משום שיש הסתברות לא נמוכה שהשקעה נוספת תגרום לתוצאות המצדיקות אותה. ככל שממשיכים יותר להשקיע גדל הקושי להודות בכישלון ולוותר על ההשקעה. בשנת 1969 אמר שר החוץ האמריקאי הנרי קיסינג'ר על הנשיא ריצ'רד ניקסון: "הנשיא אינו יכול לבגוד ב-30,000 החיילים האמריקאים שנהרגו בווייטנאם. צריך להישאר שם עד הניצחון הגדול". ארצות הברית הפסידה במלחמת וייטנאם. נהרגו בה 58,226 אמריקאים. נפצעו 300 אלף. ארבעה מיליון וייטנאמים נהרגו ומיליוני וייטנאמים נפצעו. בספרו של פרופסור אלן טגר Too Much Invented to quit מופיע משחק הנקרא "משחק הדולר". מי שהציע את המחיר הגבוה ביותר מקבל דולר. מי שהציע את המחיר השני בגובהו מפסיד את כספו. כל האחרים מקבלים חזרה את כספם. מרצה למנהל עסקים באוניברסיטת הרווארד נתן לסטודנטים לשחק במשחק במהלך השיעור. הוא עצר את המשחק כשהסכום הגבוה ביותר שהוצע היה 5.30 דולר והסכום השני היה 5.20 דולר. מנהלים המקבלים החלטות ביחס לפרויקטים גדולים ומורכבים האורכים מספר רב של שנים, מועדים יותר לפעול על פי אפקט ההוצאה האבודה. עלות שקועה יוסי יסעור, גם לכם לא היו מים חמים? - מדריך למניעת כשלים בקבלת החלטות, הוצאת מטר, 2010. עמודים 156–158. וסי יסעור, גם לכם לא היו מים חמים? - מדריך למניעת כשלים בקבלת החלטות, הוצאת מטר, 2010., עמוד 156
פארק הסחר העולמי בג'איפור

פארק הסחר העולמי (באנגלית: World Trade Park) הוא קומפלקס הכולל מרכז קניות ומשרדים הממוקם בעיר ג'איפור, במדינת ראג'אסטן, הודו. המרכז נפתח בשנת 2012, עלותו הכוללת נערכת בכ-50 מיליון דולר והוא מחולק לשני בניינים המחוברים באמצעות גשר. בין חמשת קומות הקניון ניתן למצוא כ-200 חנויות וביניהן רשתות אופנה מקומיות ובינלאומיות, מסעדות ובתי קפה, אולם קולנוע ומרכז בידור משפחתי. מספר פרויקטים נוספים אשר עתידים להיפתח במרכז הסחר נמצאים בשלבי ותכנון וביניהם בית מלון, מסעדה מתחת למים ואולם אירועים. מדיה וקבצים בנושא פארק הסחר העולמי בג'איפור בוויקישיתוף האתר הרשמי של פארק הסחר העולמי (באנגלית) גיא נרדי, היהלומים של ג'איפור: מארמון הנשים עד מגדל חברת התכשיטים, באתר Xnet‏, 13 באוקטובר 2016 World Trade Park Jaipur Shops, Shopkhoj (באנגלית אמריקאית) Housing News Desk, World Trade Park Jaipur: Facts, timing, parking, Housing News, ‏2023-05-09 (באנגלית בריטית) Website Promoting By-Dreams Infosoft Technology Pvt Ltd, Pinkcity Top Jaipur Places, pinkcityroyals.com (באנגלית) World Trade Park- Jaipur, IndiaTimes, ‏2014-08-13 (ב־Indian English) World Trade Park, Jaipur - History, Timings, Entry Fee, Location - YoMetro, YoMetro : Metro Travel Guide (באנגלית) World Trade Park Jaipur: Latest News, Videos and Photos of World Trade Park Jaipur | Times of India, The Times of India (באנגלית) World Trade Park Jaipur - Fun, Food & Shopping, Magicbricks Blog, ‏2022-10-20 (באנגלית) World Trade Park, wtpjaipur.com
נמניה ליוביסבלייביץ'

נמניה ליוביסבלייביץ' (בסרבית: Немања Љубисављевић; נולד ב-26 בנובמבר 1996 בקרושבאץ שברפובליקה הפדרלית של יוגוסלביה) הוא כדורגלן סרבי המשחק בעמדת הבלם בקבוצת מכבי בני ריינה. ליוביסבלייביץ' גדל במחלקת הנוער של טרסטניק PPT, והחל את הקריירה המקצוענית שלו בקבוצה הבוגרת של המועדון במסגרת הליגה הסרבית השלישית. בשנת 2016 חתם ביגודינה, ממנה הושאל לטבאנה. בשנת 2017 חתם ליוביסבלייביץ' בראדניצ'קי ניש מליגת העל הסרבית, במדיה ערך הופעת ליגה אחת. הוא הושאל מהקבוצה לדינמו ורניה מליגת המשנה הסרבית. בהמשך שיחק ליוביסבלייביץ' בגוריצה ובז'לגיריס וילנה מליגת העל הליטאית. ב-24 בינואר 2023 חתם ליוביסבלייביץ' בוויבודינה נובי סאד מליגת העל הסרבית. ב-17 ביולי 2023 חתם במכבי בני ריינה. ז'לגיריס וילנה אליפות ליטא (3): 2020, 2021, 2022 הגביע הליטאי (2): 2021, 2022 הסופר קאפ הליטאי (1): 2020 נמניה ליוביסבלייביץ', באתר Transfermarkt נמניה ליוביסבלייביץ', באתר Soccerway נמניה ליוביסבלייביץ', באתר WorldFootball.net נמניה ליוביסבלייביץ', באתר FootballDatabase.eu
אדריאן מאזילו

אדריאן מאזילו (ברומנית: Adrian Mazilu; נולד ב-13 בספטמבר 2005 בקונסטנצה שברומניה) הוא כדורגלן רומני המשחק בעמדת קשר הכנף בקבוצת פארול קונסטנצה מליגת העל הרומנית. מאזילו גדל באקדמיית הכדורגל גאורגה חאג'י. בשנת 2022 החל לשחק בקבוצה הבוגרת של פארול קונסטנצה מליגת העל הרומנית. בעונת 2022/2023, בה זכתה פארול קונסטנצה באליפות רומניה, ערך 19 הופעות ליגה, שבהן הבקיע שישה שערים. מאזילו נכלל בסגל נבחרת רומניה עד גיל 21 לטורניר אליפות אירופה עד גיל 21 לשנת 2023. הוא ערך שתי הופעות בטורניר. פארול קונסטנצה אליפות רומניה (1): 2022/2023 אדריאן מאזילו, באתר Transfermarkt אדריאן מאזילו, באתר Soccerway אדריאן מאזילו, באתר FootballDatabase.eu U21 la EURO 2023 VIDEO: Ei sunt ROMÂNIA U21 pentru Campionatul European! באתר הרשמי של פדרציית הכדורגל הרומנית, 15 ביוני 2023 (ברומנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדריאן מאזילו".
חלון קוקיה

חלון קוקיה (נקרא גם דורמר; מאנגלית: Dormer) הוא מבנה מקורה, המכיל לרוב חלון, המבצבץ אנכית מעבר למישור של גג משופע (אנ'). חלון קוקיה הוא צורה של חלון גג (אנ'). מקובל להשתמש בחלונות קוקיה כדי להגדיל את החלל השימושי בלופט (אנ') וליצירת פתחי חלונות במישור הגג. חלון קוקיה הוא לעיתים קרובות אחד המרכיבים העיקריים של הסבת שימוש בלופט. כמרכיב בולט של מבנים רבים, סוגים שונים של חלונות קוקיה התפתחו כדי להשלים סגנונות שונים של אדריכלות. כאשר המבנה מופיע על צריחי הכנסיות והקתדרלות, הוא מכונה בדרך כלל לוקרנה (אנ'). המילה dormer מקורה ב-dormeor מצרפתית תיכונה (אנ'), שפירושה "חדר שינה", שכן חלונות סיפקו לעיתים קרובות אור ומרחב לחדרי שינה בקומת עליית הגג. אחד השימושים המוקדמים ביותר בחלונות קוקיה היה בצורת לוקרנה, חלונות דקים אשר סיפקו אוורור לצריחי הכנסיות והקתדרלות הגותיות האנגליות. דוגמה מוקדמת הם הלוקרנים של הצריח של קתדרלת כריסט צ'רץ', אוקספורד (אנ'). חלונות קוקיה שימשו בבנייה ורנקולרית בבריטניה מאז המאה ה-16. חלונות קוקיה זכו לפופולריות על ידי האדריכל הצרפתי פרנסואה מנסאר, שהשתמש רבות במעונות בגגות המנסארד שתכנן עבור פריז של המאה ה-17. באדריכלות מודרנית, בניית גגות משופעים היא בדרך כלל בבתים פרטיים. לוקרנה לוקרנות עליונות בצריח קתדרלת כריסט צ'רץ' (אנ') בונגלו מדיה וקבצים בנושא חלון קוקיה בוויקישיתוף technology/lucarne חלון קוקיה, באתר אנציקלופדיה בריטניקה (באנגלית) "Definition of dormer". ArchitecturalDictionary.org. Archived from the original on 9 August 2016. Retrieved 23 May 2016. Barr, Peter. "Illustrated Glossary - 19th Century Adrian Architecture". Sienaheights.edu. Retrieved May 23, 2016. "Etymology of "dormer"". Online Etymology Dictionary. Retrieved 23 May 2016. "Traditional Dormer Windows: Design Guide". tewkesbury.gov.uk. Tewkesbury Borough Council. Retrieved 23 May 2016. מיטל אהרוני, מאושרים עד הגג: המדריך לתכנון גג רעפים גלוי, בניין ודיור
אליפות CONCACAF 1969

אליפות CONCACAF 1969 נערכה בין ה-23 בנובמבר ל-7 בדצמבר 1969, והייתה המהדורה ה-4 של אליפות צפון אמריקה בכדורגל. המארחת קוסטה ריקה זכתה באליפות בפעם השנייה בתולדותיה לאחר שניצחה 4 מתוך 5 משחקיה ולא הפסידה אף משחק.
אליפות CONCACAF 1967

אליפות CONCACAF 1967 נערכה בין ה-5 במרץ ל-19 במרץ 1967, והייתה המהדורה ה-3 של אליפות צפון אמריקה בכדורגל. גואטמלה זכתה בתחרות זכתה באליפות בפעם הראשונה בתולדותיה לאחר שניצחה 4 מתוך 5 משחקיה, לא הפסידה אף משחק, וספגה שער אחד בלבד.
עמותת מגרש ביתי

עמותת מגרש ביתי היא עמותה ישראלית שהוקמה בשנת 2013 שמטרתה לחולל שינוי משמעותי בחייהם של חסרי הבית למען שילובם חזרה בחברה דרך מסגרת קבוצתית וליווי אישי. העמותה צמחה מתוך פרויקט נקודתי של הקמת קבוצות כדורגל עבור חסרי בית בתל אביב. תוך כדי הפעילות הספורטיבית המשותפת, נוצר קשר בין מחוסרי הבית למתנדבים, נלמדו הצרכים וקשיים שלהם. לימים, עם הרחבת מעגל הפעילים והמתנדבים, הפעילות הפכה לעמותת " מגרש ביתי" העמותה הוקמה כדי לעזור בהפחתת ממדי דרות הרחוב ולשאוף ליצור שינוי מדיניות בתחום. העמותה פיתחה גישה טיפולית המבוססת על שילוב בין מסגרת קבוצתית באמצעות ספורט או מוזיקה וליווי אישי באופן המעצים את המשתתפים ומסייע ליציאה מהתמכרות ולהשתלבות תעסוקתית סדירה. חסרי בית הם אוכלוסייה מודרת עם מגוון בעיות: כלכליות, רפואיות, משפטיות ונפשיו שסובלת מדימוי ציבורי נמוך ומאופיינת בניתוק מרשתות תמיכה ומשפחה.נסיבות חייהם מייצרות אצלם חוסר אמון חריף כלפי החברה והממסד. יצירת קשר עם האוכלוסייה בשטח, שהרשויות לא מגיעות אליה, היא אתגר מורכב אשר מצריך בניית יחסי אמון וליווי. העמותה הוקמה בשנת 2013 על ידי אורי שוהם ועמרי אברמוביץ׳. היא פועלת למען חסרי וחסרות הבית, באמצעות מספר תוכניות כגון: קבוצות כדורגל לגברים בוגרים, שתי קבוצות בתל אביב ואחת בירושליםבשותפות תקציבית ומקצועית עם מחלקות הרווחה בעירייה. הקבוצות אף השתתפו בטורנירים ייעודיים בעולם. העמותה מפעילה גם קבוצת כדורגל לנוער מנותק המתקיימת במרכז מית"ר בחולון לגילאי 13–18. לאחר מספר שנים הוקמה מקהלת הנשים ״הללו" - פרויקט המיועד לאוכלוסיית הנשים חסרות הבית בתל אביב ומופעל בידי מתנדבות בעלות מקצוע בתחום המוזיקה. הפרויקט משקם באמצעות תרגול שירה, מפגש עם המלווים והופעה בפני קהל. העמותה מפעילה בירושלים את פרויקט הלוקרים הנותן מענה לשמירה בטוחה על חפצי דרי הרחוב ומאפשר פתרון פרקטי ואנושי לבעיות האמון הנפוצות בקרב אנשים חסרי מחסה קבוע.בירושלים פועלת גם תוכנית רפואת רחוב שהיא צוות של אנשי מקצוע בשיתוף עשרות רופאים מתנדבים, המסייר ברחובות במטרה להנגיש טיפול רפואי לאלו שאין באפשרותם. העמותה מפעילה בערים אלו גם את פרויקט שישי ביתי, ארוחות קהילתיות משותפות למתנדבים מקומיים ודרי רחוב מדי שישי ומדי חג. במהלך השנים העמותה עבדה עם מאות משתתפים והתוצאות מצביעות על רוב גדול של הצלחה בגמילה מחומרים ממכרים, שיקום ויצירה של קשרים חברתיים ומשפחתיים מחדש, מימוש זכויות וקבלת קצבאות. אלו המתמידים בתוכנית מקבלים סיוע במציאת מגורים ותעסוקה ותיווך לגורמי טיפול שונים. אתר האינטרנט הרשמי של עמותת מגרש ביתי "מגרש ביתי" - חוזרים למעגל החברתי, באתר "גיידסטאר ישראל" איילת שני, "צעירים שיכורים שיוצאים מהמועדונים מכים אותם, זורקים עליהם בקבוקים", באתר הארץ, 18 במרץ 2021 מיכל יעקב יצחקי, "מגרש ביתי", באתר ישראל היום, 2 במרץ 2017 אורי שוהם, "לייצר להומלסים בית על מגרש הכדורגל", באתר ynet, 10 בנובמבר 2019 אורי שוהם, לייצר להומלסים בית על מגרש הכדורגל, באתר ynet, 10 בנובמבר 2019 ספי קרופסקי, במקום הרשויות: הפעילה שמנסה להרים מערך רפואה להומלסים, באתר במקום הרשויות: הפעילה שמנסה להרים מערך רפואה להומלסים | טיים אאוט, ‏2021-11-15 יואב טובול, משחק בית, באתר "ידיעות אחרונות", 26 במאי 2019 ורד לי, המקהלה שחברותיה הן חסרות בית, שורדות זנות ונגמלות מסמים, באתר הארץ, 25 באוקטובר 2020 מקהלת הללו בהופעה מרגשת, באתר עיריית תל-אביב-יפו רותי בוסידן, מצאו את ביתן על הבמה בתל אביב, באתר תל אביב אונליין, ‏2022-03-07 מקום – לוקרים לדרי רחוב (באנגלית אמריקאית) יוזמה חדשה: לוקרים לחסרי בית יוצבו בירושלים, באתר mynetjerusalem, ‏2020-02-21
Passarim

Passarim הוא אלבום של המלחין הברזילאי אנטוניו קרלוס ז'ובים שיצא בשנת 1987. בתקופת הכתיבה של האלבום התעוררה מודעות אצל ז'ובים לנזקי הסביבה ואפשר לראות זאת בטקסטים, במיוחד בשיר שעל שמו קרוי האלבום, Passarim, שם יש ביקורת חריפה על הריסת יערות הגשם בברזיל. כששומעים את האלבום אפשר לחוש בז'ובים בוגר יותר מאשר בתקופה המוקדמת יותר בקריירה שלו. מקצבי הבוסה נובה בשילוב עם קולו המחוספס של ז'ובים מהווים שילוב מנצח ועל כן הצלחתו. באלבום כלולים גם שני שירים שכתב בנו של ז'ובים, פאולו, שגם הפיק את האלבום והיה שותף בביצוע השירים. אנטוניו קרלוס ז'ובים - פסנתר ושירה פאולו ז'ובים - גיטרה וקולות דנילו קיימי - חליל צד וקולות ג'קוס מורלנבאום - צ'לו סבסטיו נטו - באס פאולו בראגו - תופים אנה לונטרה ז'ובים - קולות אליזבת ז'ובים - קולות מאוצ'ה אדנט - קולות פאולה מורלנבאום - קולות סימון קיימי - קולות מידע על האלבום Passarim באתר MusicBrainz האלבום Passarim באתר Discogs
באלטי

באלטי (באנגלית: Balti; בהינדי: बाल्टी गोश्त) הוא מאכל קארי הודי הנפוץ במדינות תת-היבשת ההודית. המאכל מורכב מעוף, בשר וירקות, שאותם מקפיצים בווק דק מפלדה המכונה "קערת בלטי" ולאחר מכן מוסיפים אבקת קארי, שום, בצל, כורכום וגאראם מסאלה. נהוג לאכול באלטי בארוחת צהריים ולהגיש אותה כשהיא חמה. המאכל נצפה לראשונה בהודו בשנת 1977, לאחר שהגיע אל המדינה מהאנגלים ששלטו בהודו. מדיה וקבצים בנושא באלטי בוויקישיתוף מתכון להכנת באלטי, באתר Greatcurryrecipes "What makes the Birmingham Balti unique?". BBC News (באנגלית בריטית). 2012-06-19. נבדק ב-2023-07-15. Balti making a big comeback in Birmingham, web.archive.org, ‏2015-09-30 admin, Recipe of Balti Chicken Pakistani, Homtainment.com, ‏2022-04-16 (באנגלית אמריקאית)
רוקי: הסיפור האמיתי

רוקי: הסיפור האמיתי (באנגלית: Chuck) הוא סרט קולנוע אמריקאי מסוגת מתח ופעולה, בכיכובם של לייב שרייבר, נעמי ווטס, אליזבת מוס, ורון פרלמן. הסרט הוקרן לראשונה ב-2 במאי 2016 בפסטיבל הסרטים של ונציה, והוא מבוסס על רוקי מאת סילבסטר סטאלון. העלילה מתמקדת בצ'אק וופנר, סוחר סמים ואלכוהול מניו ג'רזי, שבלילה מסתובב במסיבות עם בנות. שהתגייס לצבא הוא בלט בתחומי התאגרפות, ושהשתחרר התחיל לעשות קרבות מקצועיים. בשנת 1975 עשה קרב עם מוחמד עלי, שהצליח לשרוד 15 סיבובים, למרות הציפיות ממנו. סילבסטר סטאלון החליט לעשות עליו תסריט של סרט בשם רוקי, כדי לפחות לעשות משהו בזמן שהיה עני. הסרט הצליח כל כך, שבעקבותיו יצאו עוד סרטים, אבל כולם לא הבינו מי עומד באמת מאחורי זה: המתאגרף המקצועי לשעבר: צ'אק וופנר. לייב שרייבר נעמי ווטס אליזבת מוס רון פרלמן ערך מורחב – רוקי (סדרת סרטים) הסרט מבוסס על ההיסטוריה של סרט הדרמת ספורט המצליח משנת 1976, רוקי, מאת השחקן התסריטאי סילבסטר סטאלון. הסרטים הצליחו, בגלל זה היו לו 6 סרטים ו-3 סרטי ספין-אוף, משנת 1976 עד היום, וצ'אק וופנר נשאר עד היום ההשראה לסרטים המצליחים. מדיה וקבצים בנושא רוקי: הסיפור האמיתי בוויקישיתוף "רוקי: הסיפור האמיתי", במסד הנתונים הקולנועיים IMDb (באנגלית) "רוקי: הסיפור האמיתי", באתר AllMovie (באנגלית) "רוקי: הסיפור האמיתי", באתר Rotten Tomatoes (באנגלית) "רוקי: הסיפור האמיתי", באתר Metacritic (באנגלית) "רוקי: הסיפור האמיתי", במסד הנתונים הקולנועיים KinoPoisk (ברוסית)
מערות בסומלילנד

מערות בסומלילנד הן מערות הנמצאות בסומלילנד, אזור בצפון מערב אפריקה. האזור מכיל מספר מערות מרתקות שמשמשות כאטרקציות תיירותיות ושימורן לאהובי הטבע והארכאולוגיה. מערות אלו מציעות תצפית על עולם תת-קרקעי מופלא ואומנות טבעית מדהימה. מהרגע שהאזור נמצא באפריקה המזרחית היבשתית, ישנן מגוון מערות בסומלילנד המשתרעות ממערות מסתובבות קטנות ועד למערות גדולות ועצומות. המערות מכילות פוטנציאל רב לחקר ולתיעוד תרבויות קדומות וגם למסעות רחצה מרעננים בבריכות המים התת-קרקעיות המתמלאות ממקורות מים טבעיים. אחת מהמערות המרשימות ביותר בסומלילנד היא מערת לאס גאזל. המערה מציעה למבקרים חווית טיול מדהימה וכוללת מערות תת-קרקעיות מרהיבות ואחת העשויה מטיט הארוכה ביותר בעולם. בנוסף לכך, המערה מספקת שפע של אומנות טבעית ייחודית ומרהיבה כמו דקורציות סלע, וכדורי סלע וסלעים בצורות מופלאות. בכל אופן, למערות בסומלילנד יש פוטנציאל רב לפתוח את הדלת למבקרים לגלות עולם תת-קרקעי מופלא ולחוות את היופי הטבעי והתרבותי הייחודי של האזור. 1. מערת נאסיבה (Naasa Hablood): מערת קרסט מרהיבה הנמצאת בקרבת העיירה זילינגה בסומלילנד. היא ידועה בקרסטים המרשימים שבתוכה ובנוף הסביבה היפה. 2. מערה אודגוב (Odub): מערה טבעית הנמצאת בסמוך לכפר אודגוב באזור סאהיל שבסומלילנד. המערה מציעה עולם תת-קרקעי ייחודי ותצפית מרהיבה על נוף הסביבה. 3. מערה עלי ג'ליב (Ali Gelib): מערה בעלת ייחודיות טבעית הנמצאת בקרבת העיירה סיימה במחוז סול שבסומלילנד. 4. מערת גסלה (Gacale): מערה מרהיבה במחוז סול שבסומלילנד, שנמצא בתוכה נטיפים וזקיפים מרהיבים. 5. מערת דמטאהלה (Dhambalahle): מערה יפהפייה באזור אודוין בסומלילנד, הידועה בצורת הכדור המופלאה שבתוכה. 6. נמל החוף הלבן: נמל תיירותי מקסים הנמצא בחוף הים האדן שבסומלילנד, המוכר בחופיו המדהימים והחול הלבן המשוגע. מדיה וקבצים בנושא מערות בסומלילנד בוויקישיתוף
אווה רונה

אווה רונה (במקור רוט, בהונגרית: Róna Éva;‏ בודפשט, 17 במאי 1907 – בודפשט, 7 במאי 1986) היסטוריונית ספרותית, מתרגמת ספרותית, קנדידט (דוקטורט זוטר) ללימודי ספרות (1955), פרופסור באוניברסיטה. היא הייתה בתו של העיתונאי לאיוש רונה. אווה רונה נולדה במשפחה יהודית כבתם של לאיוש רונה (רוט) (1869–1942), עיתונאי ועורך עיתון ושל גיזלה וירקמן (1871–1960). היא נולדה ברחוב דמבינסקי 50 ברובע 7 של בודפשט (50 Dembinszky utca). בין השנים 1925–1929 למדה במחלקה לאנגלית-צרפתית של אוניברסיטת פאזמאן פטר (שמה כיום אוניברסיטת אטווש לוראנד) וקיבלה את הדוקטורט (1929). משנת 1929 המתמחתה תחילה ללא שכר באותו מקום, ולאחר הפכה למרצה במכון האנגלי של האוניברסיטה. בשנת 1931 קיבל תעודת הוראה. משנת 1932 הייתה מרצה בפרו-סמינרים, ובשנת 1945 קיבלה הסמכה של מרצה פרטית באוניברסיטה (לא חלק מהסגל ומקביל למרצה בכירה) בפילולוגיה אנגלית בפקולטה ללמדעי הרוח של אוניברסיטת פאזמאן פטר. היא מונתה רשמית למרצה בכירה משנת 1946 ולפרופסור חבר ב-ELTE משנת 1952 ועד לפרישתהב-1967. תחום המחקר העיקרי שלה היה ההיסטוריה של יחסי הספרות ההונגרית-אנגלית. היא תיקנה והוסיפה נספח למילון האנגלי-הונגרי של ארתור באטיסיל יולנד (אנ') (בודפשט, 1938) ותירגמה מספר יצירות מדעיות הונגריות לאנגלית, וכן את הרומן של הסופרת האנגלייה מרגרט דרייבל (Margaret Drabble) בשם "המפל" (בודפשט, 1977). בעלה היה שאנדור אלק, פקיד בנק, בנם של אלק שאנדור ושל אירמה רוט, לו נישאה ב-27 במאי 1938 בבודפשט. "The princess": טניסון ושאלת הנשים (בודפשט, 1929) היבטים הונגריים של המאות ה-16 וה-17 בספרות האנגלית של המאה ה-20, 1936. ספרות כרוניקה אנגלית של הונגריה ושל ימי הביניים (כתב עת פילולוגי של האוניברסיטה, 1937) English Literature throuqh Hunqarian Eyes (Angol Philológiai Tanulmányok, 1944) (ספרות אנגלית דרך עיניים הונגריות (מחקרים פילולוגיים באנגלית, 1944)) Piers the Plowman ומהפכת האיכרים של 1381 (תזה לדוקטורט, 1954) ספר בשפה האנגלית (עם לאסלו באטי וטיבור לוטר, בודפשט, 1950-1951) H.G. Wells (בודפשט, 1969) אוסף טקסטים מהמאה ה-20 מספרות אנגלית (Tankönyvkiadó, בודפשט, 1970) ה- XVIII. ספרות אנגלית של המאה ה-19 (Tankönyvkiadó, בודפשט, 1985, מהדורה 12) Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עוורכת ראשית אגנש קניירש) Magyar irodalmi lexikon I–III. Főszerk. Benedek Marcell. Budapest: Akadémiai. 1963–1965. (לקסיקון ספרותי הונגרי) אווה רונה באתר Arcanum ששה מספריה של אווה רונה "Születési bejegyzése a Budapest VII. kerületi polgári születési akv. 1374/1907. folyószáma alatt". נבדק ב-2021-12-06. "Házasságkötési bejegyzése a Budapest XI. kerületi polgári házassági akv. 198/1938. folyószáma alatt". נבדק ב-2020-09-24.